cyanic-selkie/wikianc huggingface dataset:
ابتسام تسكت
صطار أكاديمي 10
نافسات إبتسام تسكت فلموسم لعاشر ديال "صطار أكاديمي" اللي ربحات فيه اللقب ديال "ميس سطار أكاديمي". ترشحات ابتسام جوج مرّات للإقصاء، لمرّة اللولة تعتقات بالتصويت دالناس، واللي حقق داك النهار أكبر نيسبة فالتاريخ دلبرناماج. فلمرة التانية تقصات مقابيل لمنافسة التونسية غادة الجرايدي، وخسرات ابتسام التصويت. هادشي خلّا الناس تشك باللي لبرنامج لعب بالنتائيج.
تيݣريݣرا
تيݣريݣرا جماعة ترابية قروية كاينة ف إقليم/عمالة إيفران، جهة فاس مكناس، ساكنين فيها 11031 واحد، على حسب لإحصاء لعام 2014.
1675
1675 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 1675 ف لإيرا لعامة ؤ لفترة د بعد لميلاد، نمرة 75 ف لقرن 17، ؤ نمرة 6 ف لعقد ديال عوام 1670.
1675 كيوافق 1085-1086 ف تّقويم لهيجري ؤ 2625 ف تّقويم لأمازيغي ؤ 11675 ف تّقويم لهولوسيني.
ڤينوس (كوكب)
ڤينوس (بنݣليزية Venus، ب لعربية الزُّهرة; الرمز: 16px|♀) هوّا تاني كوكب ف لبعد ديالو من شّمش. تسما ڤينوس علا ڤينوس، ربة د لجمال ؤ لبغو رّومانية. ڤينوس هوّا تاني جسم كايضوي فسّما فليل مورا لقمر، ؤ يمكنلو شي مرّات يدير ضل ف لأرض ؤ يتشاف ب لعين فوسط نّهار.
ف 2 يونيو 2021، علنات لوكالة د لفضاء نازا بلي ختارت جوج مهمات جداد غادي يسيفطو مركبات ل ڤينوس، ف لفترة ما بين 2028 ؤ 2030، هوما داڤينتشي+ ؤ ڤيريطاس. لمهمة لّخرة لّي تسيفطات ل ڤينوس كانت ب لمسبار پايونير ڤينوس ف دجنبر 1978، ؤ ستامرات حتال أكتوبر 1992. لهدف ديال هاد لمهمات جّداد هوّا باش يعرفو لعولاما كيفاش ڤينوس ولّا كوكب حامي بزاف بحال شي جحيم، وخا عندو خاصيّات كتيره كاتشبه ل لأرض، ؤ يقدر يكون ف شي وقت كانو فيه محيطات ؤ مناخ بحال ديال لأرض.
مزيات
ڤينوس كيتّعتابر واحد من 4 د لكواكب لأرضية ف لمجموعة الشمسية، يعني بلي الساس ديالو من الصخور بحال لأرض. ڤينوس كيتسمى شي مرات "التويّم د لأرض" حيت كيشبه ليها بزاف ف لمزيّات ديالها. بسباب الضوران التقيل ديالو، الشكل ديالو قريب يكون كورة كاملة. عندو دياميطر ديال 12103,6 كلم، يعني غير 638,4 كلم قل من لأرض، و لكتلة ديالو كاتساوي 81,5% لكتلة د لأرض.
بانجول
بانجول، رسميا لمدينة د بانجول، ولاّ باتورست (بدّلات السمية ف 1973) هي لعاصيمة ديال ݣامبيا و أكبر مدينة فيها. جات على جزيرة عندها نفس السمية، ف لبلاصة اللي تيدخل فيها لواد ديال ݣامبيا من لمحيط لأطلسي. تيسكنو فيها شويا كتر من 31.000 واحد، ويلا تجمعات مع النواحي ديالها، تيوصلو السكان ل 300.000 واحد.
بانجول فيها مطار دولي، اللي هو لوحيد ف ݣامبيا، و مرسى ديال لباطويات تيدوز منو كتر من 90% ديال لبيع و الشرا ما بين لبلاد و خارجها.
إقليم طرفاية
التقسيم والسكان ديال لإقليم
فإقليم طرفاية كاين .. ديال لجماعات الترابية لحضرية و ... ديال لجماعات لقروية.
تشارلز ديكنز
تشالز ديكنز، و سميتو لكاملة تشارلز دجون هافام ديكنز (ب نّكليزية: Charles John Huffam Dickens)، خلاق ف لاندپورت، لينݣليز، ف 7 فبراير 1812 و توفا ف 9 يونيو 1870 ف هيام، لينݣليز. كاتب و روائي بريطاني. كايتعتابر من أكبر و أشهر رّوائيين نݣالزا د لقرن 19. رّوايات ديالو، لّي كاتدور على لمغامرات د شخصيات بحال پيكويك، أوليڤر تويست، ديڤيد كوپرفيلد و سكرودج، تشهرات و تقرات ب شكل واسع فاش كان عايش و مازالا تّا ليوم كاتعتابر من لإبداعات لكبيرة د لأدب لعالمي و تطرجمات ل لوغات كتيرة.
جزاير
لجزائر ؤلا دزاير ولّا الجزاير ؤلا الݣزاير (بلعربية: الجمهورية الجزائرية الديموقراطية الشعبية - بلأمازيغية: ⵜⴰⴳⴷⵓⴷⴰ ⵜⴰⵎⴳⴷⴰⵢⵜ ⵜⴰⵖⵔⴼⴰⵏⵜ ⵜⴰⴷⵣⴰⵢⵔⵉⵜ) هي الدولة لكبيرة ݣاع ف لميساحة ف إفريقيا، هي طرف من لمنطقة لمغاربية فشمال غرب إفريقيا. تايحدّها لبحر لبيض لمتوسط ف الشمال، تونس ف الشمال الشرقي، ليبيا ف الشرق، النيجر ف الجنوب الشرقي، مالي وموريتانيا فالجنوب لغربي، ؤ لمغريب ف لغرب. النضام د لحكام فيها هو شبه رئاسي، و هي مقسومة إداريا ل 58 ولاية و 1541 بلدية.
تيسكنو ف لجزائر تقريبا 45 مليون د الناس، و لعاصمة ديالها و أكبر مدينة فيها هي لجزائر لعاصمة. اللغات الرسمية د لبلاد هوما لعربية و لأمازيغية، و لفلوس اللي كاتخدّم هي الدينار لجزايري. لجزائر داخلة مع بزاف د لمنضمات عالمية بحال لأمم لمتحدة و لجامعة د الدول لعربية و أوپيك، و هي عضو مؤسس ديال لإتحاد لإفريقي و لإتحاد د لمغرب لعربي.
السمية ديال لبلاد
لجزاير سميتها بلعربية الجزائر، و ب لجزايرية: دزاير، و ب لأمازيغية لزاير. رسميا سميتها الجمهورية الجزائرية الديموقراطية الشعبية، و بلأمازيغية تݣدودا تازايريت تامݣدانت تاغرفانت.
سميت لبلاد جاية من سمية ديال مدينة لجزائر لعاصمة لي بدورها جاية من العربية الجزائر لي معناها مجموعة ديال لجزر.
شكري البكري
شكري البكري (مزيود ف 1969 ف تطوان) إعلامي ؤ كاتب مغريبي. البكري قرا لأداب سّپنيولي ف رّباط، ؤ من 1990 كان خدام ف لإعداد ديال لخبار ب سّپنيولية. ف 1998، مشا ل طّاليان ؤ خدم موراسيل ل قنوات د قطر ؤ لكويت. ف عام 2000، رجع ل لمغريب ؤ خدم ف إداعة ميدي أن، فين ساهم ف إعداد برامج بحال "أصوات مغاربية"، "كتاب لأسبوع"، ؤ "حدائق التراث العربي". ف 2003، مشا ل دوزيم ؤ خدم فيها تال 2007، فاش رجع مرة خرة ل ميدي 1.
4 دجنبر
4 دجنبر ؤلا نهار 4 شهر 12 هوّا نّهار نمرة 338 من تّقويم لميلادي (339 يلا كان لعام مكبّس). باقين 27 يوم من موراه تال لّخر د لعام.
لأطلس صغير
جبولا د لأطلس الصغير وحدة من أهم السلاسل الجبلية ف لمغرب. كايوصل لعلو ديال أكبر قمة فيها شي 3300 م ف جبل سيروا.
لحاج بلعيد
لحاج بلعيد (تولد ما بين 1870 و 1875 - مات ف 1945) كان رايس و شاعر ديال لأغنية لأمازيغية، و من الروايس اللولين لي أسسو فن روايس لي معروف عند المجتمع الناطق ب تشلحيت خصوصا ف سوس.
حياتو
تولد الحاج بلعيد ف سوس ف لمغريب. العام فاش تولد  ممعروفش بالضبط ولكن على حساب ماكيقولو شي فرانساويين لي كتبو عليه أنه تولد ما بين 1870 و 1875.الحاج بلعيد تولد و كبر فوسط فاميلة فقيرة ، فبلاصة خارجة على المدينة كيكول ليها "أنو ن عدو" فالجماعة ديال "ويجان" لي كاينة فشرق إقليم " تزنيت" فسوس. اباة الحاج بلعيد توفى و خلاه مازال صغير، ملي كبر شوية مو دخلتو المسيد لعل و عسى يتعلم يقرا و يكتب ولكن الظروف الصعيبة لي عاش فيها مسمحاتش ليه يكمل و خرج باش يخدم ويعاون مميمتو على الزمان و خدم فالسرحة مودة، كان ملي كيمشي يسرح كيدي معاه لعواد ديالو باش يلهي راسو. ومن تم بانت لموهيبة ديالو ف لغنى.
لحاصول الحاج بلعيد من الناس ليعطاو بزاف للأغنية لأمازيغية ولي معمرو يتنساو ف الداكرة لأمازيغية.
لوفاة ديالو
توفى الحاج بلعيد ف عمرو ستين عام، جوايه 1945 على حساب ما قالو شي بقشايشيا فرانساويين.
1677
1677 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1677 ف لإيرا لعامة ؤ لفترة د بعد لميلاد، نمرة 77 ف لقرن 17، ؤ نمرة 8 ف لعقد ديال عوام 1670.
تشارلز التالت
تشارلز التالت، سميتو لكاملة تشارلز فيليپ آرتور جورج (تزاد نهار 14 نونبر 1948) ماليك ديال لمملكة لمتحدة و ديال 14 مملكة د لكومونويلث (لي منهوم ؤسطراليا ؤ كانادا) من 8 شتنبر 2022، و كان لولد لكبير د لماليكة لفايتة إيليزابيط التانية. كان ولي لعهد و دوك كورنوال و دوك روتساي  من 1952 تا شد لعرش.
فاش كان ولي لعهد، تشرلز خدا بزاف د لمهام رّسمية من عند مّو لماليكة إيليزابيط، ؤ أسس ؤ دعم عاداد كبير د لجمعيات لخيرية، ف لمجموع كتر من 400.
ف 1981، تجوج ب ديانا سپينسر لي ولات معروفة ب "لأميرة ديانا"، ؤ ولدو جوج ولاد ويليام ؤ هاري. ف 1996، تطلقو ؤ كانت لقضية د طّلاق ديالهوم دارت ضجة ف لإعلام. عام موراها ماتت لأميرة ديانا ف كسيدة ف پاري.
ف 2005، تجوج تشارلز صاحبتو لقديمة كاميلا روزماري شاند.
كورة برا التيران
تصغير|يسار|لكورة فلحالات A وB وC مازالين ملعوبين حيتاش لكورة مازال كاتقيس لخط. لحالة D فاتت لخط، داكشي لاش كاتّحسب خارجة أولّا برّا التيران. كورة ملعوبة و برّا التيران هو لقانون التاسع ديال لقواعد د اللعبة ديال الرياضة د كورة، وكاتوصف لحالات بجوج ديال اللعب (لموضع ديال لبالون ف التيران د كورة).
ملعوبة
لكورة كاتبقا ملعوبة من لبدية د الشوط حتال لافّان ديالو، من غير إلا:
لمعيار اللول كايݣول باللي "لكورة كاملة خاصها تفوت لخط كاملو"، وكايتعتابر معيار موهيم فلقرارات اللي كاتعلّق بلبيوتة. لقانون كايݣول باللي لكورة كاتبقى ملعوبة واخّا تقيس شي راية د الركنية، أولّا لعارضة أولّا الرجلين دياول لݣول، وترجع، أولّا أحي حالة فاش كاتقيس لحكم من غير لحالات اللي كاينين لفوق.
فاش كاتكون لكورة ملعوبة لكوايرية يقدّو يقصّرو بيها، يحيّدوها من لكوايرية ديال لفرقة لخرة أولّا يماركيو بيوتة. إلا اللعّابة دارو لغلاط فراه كايتعاقبو. الشونجمو ماخصّوش يكون فاش كاتكون كورة ملعوبة. لحكم يقدر يخلّي اللعب عوض مايوقّفو إلا كان هادشي غاينفع لفرقة اللي تّرتاكب ضدها لغلط. هادشي كايتسمى "لأولوية فلقصارة". لحكم كايوقّف اللعب وكايعطي عقوبة للغلط اللي تدار إلا لأولوية ماتنفداتش "فتواني قلال". واخا لغلط ماتعاقبش عليه فوقت لأولوية، لحكم كايعاقب عليه فأقرب وقيتة كايوقف فيها اللعب.
لمعاودة د لبدية
فاش لكورة كاتكون برّا التيران (خارجة)، كاتعاود لكورة تّلعب من جديد بالطريقة اللي كاتواتي كولّا حالة: نفتارضو كاينة فرقة (أ) مهاجمة وفرقة (ب) مدافعة:
لحكم واخا هكاك يقدر يبدّل لقرار ديالو (لبدية لأصلية) إلا لحكّام لمعاونين نبّهوه بلغلط اللي دار، هادشي قبل مايبدا اللعب. متلا، إلا خرجات كورة بسباب بيت ماركاتو فرقة (أ) ولحكم ݣال باللي لهدف صحيح، ولحكّام لمعاونين ݣالو ليه باللي كوايري ديال فرقة (أ) نيت دار شي غلط قبل مايتماركا لبيت، لحكم غادي يبدّل لقرار ديالو للبدية بضربة غلط للفرقة (ب) فلبلاصة اللي طرا فيها لغلط.
ليستة د لمدون ف لمغريب
لمغريب كانو فيه مدون من زمانات قديمة، علّاقل من لبدية د لألفية لّولة قبل لميلاد. دابا، كنلقاو بلي لمغريب مقسّم ل 1538 جماعة، منها 256 حضرية، ؤ 1282 قروية.
عبدلواحد بلقزيز
عبد الواحد بلقزيز، تولد ف 5 يوليوز 1939 ف مراكش ؤ مات ف 19 أكتوبر 2021 ف رباط، هو محامي ؤ سياسي ؤ ديپلوماسي مغريبي. كان لامين لعام تامن د لمنضمة د لمؤتمر لإسلامي من 2001 إلى 2004.
حياتو
تولد عبدلواحد بلقزيز ف 5 يوليوز 1939 ف مراكش. قرا ف لكوليج د سيدي محمد ف نفس لمدينة ؤ ليسي مولاي يوسف ف رباط. قرا لقانون ف كلية لحقوق د جاميعة محمد لخاميس ف رباط، ؤ خدا دوكتورا ف لقانون من لجاميعة د رين ف فرانصا.
خدم بلقزيز ف مناصب مختالفة ف بزاف د لمؤسسات تعليمية ؤ لقانونية ؤ حتا ف لجنات وزارية من 1963 ل 1977. ف عام 1977، تعين سفيرا ف لعيراق. ؤ خدا لمنصب د وزير لإعلام ف لحوكومة د محمد لمعطي بوعبيد من 27 مارس 1979 إلى 5 أكتوبر 1981. تزاد ليه موراها لقطاع د شبيبة ؤ رياضة ف 5 نونبر 1981 مور تعديل لحوكومي ؤ بقا ف لمنصب حتال 30 نونبر 1983، فين تعين وزير د لخاريجية ؤ بقا حتال 18 فبراير 1985. مورما سالا لخدامي لوزارية، رجع يخدم ف لجاميعات.
كان عميد ديال جاميعة لحسن تاني ف دار لبيضا (1985–1992)، جاميعة بن طفيل ف قنيطرة (1992–1997)، ؤ جاميعة محمد لخاميس ف رّباط (1997–2000).
ف 2001، ولا لامين لعام تامن د منضمة لمؤتمر لإسلامي. ستنكر هجومات 11 شتنبر ف ميريكان ؤ وصفها بلي هي "فعايل إجرامية ؤ وحشية كاتعارض معا ݣاع لعهود ؤ لقيم لإنسانية ؤ ديانات سماوية ف لمقدمة ديالهم لإسلام". كما قاد حتا لمعارضة د لمنضمة ل لغزو د لعراق د 2003. خرج موراها تقاعد ف لخر د 2004.
الحاكم العام لجزيرة الشاكرباكربن
الحاكم العام لجزيرة الشاكرباكربن (ب لفرانصاوية Gouverneur général de l'île Chakerbakerben) فيلم سينيمائي ديال لمخرج لمغريبي نبيل لحلو تعرض ف 1980. لفيلم، بحال أغلب أفلام لحلو عندو طابع و ستيل سريالي و متأتر بالتجربة لمسرحية تجريبية ديال نبيل لحلو.
لقصة كاتعاود حياة خدام بسيط ف مطبعة معقول و نزيه و تايآمن بقيم لعدالة. لواقع و لفساد غادي يخليه يمشي ف طريق إبداع فني ساخر و سريالي باش يقدر يعبر بلا ما تقيسو الرقابة و لقمع.
1683
1683 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1683 ف لإيرا لعامة ؤ لفترة د بعد لميلاد، نمرة 83 ف لقرن 17، ؤ نمرة 4 ف لعقد ديال عوام 1680.
1683 كيوافق 1094-1095 ف تّقويم لهيجري ؤ 2633 ف تّقويم لأمازيغي ؤ 11683 ف تّقويم لهولوسيني.
جينكيز خان
تيموجين بوريݣين، لمعروف ب جينكيز خان (ب لمونݣولية Чингис Хаан) (تولد ف 1158 - مات نهار 18 غشت 1227) كان هو لمؤسس و أول إمبراطور ديال لإمبراطورية لمونݣولية، اللي كانت أكبر بلاد ف لعالم ف لوقت ديالو. جينكيز خان كان عسكري واعر، و داكشي علاش قدر يجمع بزاف د الناس و لقبايل عليه، و يكوّن جيش مجهد اللي غزا طرف كبير من آسيا و وصل تال بغداد ف لعراق. بفضل هاد النجاحات لعسكرية، كاين ناس كيعتابرو جينكيز خان أوعر غازي ف التاريخ، و لكن كان ناس تينتاقدوه و تيقولو باللي كان سفاح و قتال و حرق لمدون و دار بزاف د لجرائم و لمجازر.
الناس ديال مونݣوليا تيحتارمو بزاف جينكيز خان تال دابا، و تيعتابروه هو لأب لمؤسس ديال الدولة د مونݣوليا.
تقاليد د تسمية سپنيولية
تّقاليد د تّسمية سّپنيولية هيّا طّاريقة باش كاتّكتب سّمية لكاملة ديال شخص ف سپانيا. عادتن كاتكون ب سّمية شّخصية هيا لّولة، متبوعة ب سّمية د لفاميلة د لبّات، عاد سّمية د لفاميلة د لم.
ماجال مغناطيسي
كيمكنلنا نشوفو التنشار ديال الجنان لمغناطيسي فاش كنحطّو حديد مطحون على ورقة من فوق لمغناطيس, بحيث كيبان تيارات لي فإبرة كتجه من شمال ل جنوب, و تيارات لي لداخل كتجه من لجنوب ل شمال. لفرتيتات لي كيتحركو فيهم شحنة كينتجو واحد لمجال مغناطيسي. وكتخلق شي فرتيتات، بحال لإلكترونات، جنانات ديال لمغناطيس معقدة ولكن معروفة بزاف، حيت كتعتمد على شحنة وسرعة و تسارع ديال هاد الفرتيتات.
"H" و "B"
سمية ديال <<لمجال لمغناطيسي>> كتستخدم باش تشير لجوج انواع ديال جوج مجالات مختالفين، كيترمزو بـ “B” و "H". وعندوم سميات وحدين اخرين فعوضوم، كيمتل “B” تدفق دمجال لمغناطيسي و “H” كيمتل كتافة د مجال لمغناطيسي.
محمد أمجاهد
محمد أمجاهد (مزيود ف 1988 ف فرانكفورت، ف ألمانيا) هوّا صحافي ؤ كاتب مغريبي-ألماني قرا لعلوم سّياسية ف لجامعة لحرة د برلين، ؤ عندو جوج كتوبا ب لألمانية كيهضرو علا لعنصرية ف لغرب.
5 دجنبر
5 دجنبر ؤلا نهار 5 شهر 12 هوّا نّهار نمرة 339 من تّقويم لميلادي (340 يلا كان لعام مكبّس). باقين 26 يوم من موراه تال لّخر د لعام.
شوماج
تصغير|نسبة د شوماج فلعالم
شوماج ولّا البطالة هي واحد ضاهرة قتصادية بدات كاتضهر بواحد شكل كبير فاش بدات صيناعة ومكانش هاد المصطلح معروف فالعروبيات. وعلى حساب لمنظمة الدولية د لخدمة شخص لي شومور هو أي شخص قادر يخدم و كيطمح يخدم و كيقلب يخدم ولكن ملقاش خدمة. ومن خلال هاد تعريف كيبان لنا بلي ماشي أي واحد مخدامش راه شومور ولّا بيطالي بحال التلامد و لمعاقين ولي كبار ف سن و لي متقاعدين و لي فقدو لأمل ف لخدمة ولّا لي معندومش لݣانة ديال لخدمة مكيتعتبروش بيطاليين.
إقليم بوجدور
إقليم بوجدور (بلأمازيغية: ⵜⴰⵎⵏⴱⴰⴹⵜ ⵏ ⴱⵓⵊⴹⵓⵕ، بالنݣليزية: Boujdour Province) هو إقليم من لأقاليم التنين وستين اللي كاينين فلمغريب من مورا التقسيم اللي تدار ف2015. هاد لإقليم كاين ف جيهة العيون الساقية الحمراء ولعاصيمة ديالو هي بوجدور. هاد لإقليم فيه جماعة حضرية وحدة وهي بوجدور وتلاتة ديال لجماعات لقروية: ݣلتة زمور ولمسيد وجرايفية. عدد السكان ديال لإقليم على حساب لإحصاء ديال 2014 هو 50,556 مفرقين على 	10,186 فاميلة ، ولميساحة ديالو هي 43,753 كم².
التقسيم والسكان ديال لإقليم
فإقليم بوجدور كاينة جماعة ترابية حضرية وحدة و3 ديال لجماعات لقروية.
سيتي نورهاليز
سيتي نورهاليز (Siti Nurhaliza) 11 يناير 1979هي مغنية و ممتلة ماليزية.
نافري
نّافري  (ب لألمانية Nafri، ختيصار ديال Nordafrikaner بمعنى شمال إفريقي ؤلا ديال Nordafrikanischer Intensivtäter بمعنى شمال إفريقي عندو بزاف د سّوابق) هوّا مصطلح بدا كيخدمو لبوليس ف نوردهاين ڤيستفالن ف ألمانيا من 2013، ؤ كيشير عادة ل نّاس د شمال إفريقيا لّي دارو عمليات إجرامية، وخا ماكاينش تعريف رسمي محدد. لمصطلح تّعرف سيرتو مورا لأحدات ديال لعتيداءات لجنسية ديال قبل راس لعام ف كولونيا ف 2015. هاد لمصطلح ماكيتعتابرش عنصري بحال نيݣرو لّي كيتطلق علا نّاس لّي لبشرة ديالهم كحلة، مي عند بزاف د نّاس، سيرتو لألمانيين من أصل شمال إفريقي، كيتعتابر سبة، بحال مصطلح ؤصّي لّي كيتطلق علا شي واحد أصلو من ألمانيا شّرقية.
پيير جانسن
پيير جول سيزار جانسن (مزيود ف 22 فبراير 1824 - مات ف 23 دجنبر 1907) هوّا عالم فلك فرانساوي معروف ب لكتيشاف ديالو ل طّبيعة لݣازية ديال لهالة د شّمش معا جوزيف نورمان لوكاير، ؤ لمساهمة ديالو ف لكتيشاف د لهيليوم.
6 دجنبر
6 دجنبر ؤلا نهار 6 شهر 12 هوّا نّهار نمرة 340 من تّقويم لميلادي (341 يلا كان لعام مكبّس). باقين 25 يوم من موراه تال لّخر د لعام.
تاغماريت
تاغماريت أولّا أمازيغية غمارة هي لوغة أمازيغية دلأطلس من لفرع ديال اللوغات لأمازيغية دالشمال كاينة فلمغريب وكايهضرو بيها لغماريين اللي واصل لعدد ديالهوم ل10 آلاف واحد. هاد اللوغة كاينة فالشمال ديال المغرب، مابين لقبايل دبني بوزرة وبني منصور. اللوغة مازال كاتدوز للصغار واخّا هي مصنفة باللي راها فخطر.
كاتشبه تاغماريت لتاصنهاجيت اللي كاينة حدا كتامة. واخّا هكاك، واحد كايهضر بتاريفيت صعيب عليه يفهم تاغماريت.
من لخواص اللي كاتفرّق تاغماريت على الريفية هي لستيعمال ديال ضرف لمكان dar (دار، بالدارجة: عند) بلاصة ghar (غار) دالريفية، لجمع دلمؤنات اللي كايسالي ب-an (-أَنْ) بلاصة -in (-إِنْ)، ولغياب ديال الترخاف دلحرف اللولاني فلكلمة.
لوضعية
اللوغة مازال كاتعتابر فخطر واخا لكبار مازال كايعلّمو اللوغة للصغار وكايهضر بيها 10 آلاف واحد. هادشي يقدر يتْفسّر بلميساحة الصغيرة اللي كاينة فيها اللوغة ولستيعمال لكبير ديال الدارجة فلمغريب.
لحروف
لغمارية فيها 44 حرف، لأغلبية فيهوم تقدر تكون فيه الشدّة.
السميات
لأسماء فتاغماريت عندها بزّاف ديال لتيجاهات مشتاركة. لحرف لقبلاني a- ولّا i- ولّا u- (أَ- ولّا إِ- ولّا أُ-) كايعرّفو السمية لمدكّرة لواحدة. متال: arg'az (أَرْݣاز، راجل). بالنسبة للمؤنّات كاين ديما حرف قبلاني وواحد آخور فاللخر، بالشكل ديال ta-...-t (تا-...-ات). متال: tarbat (تارْبات، بنت). هادي هي الطريقة لمعروفة ديال التأنيت دشي كلمة. السميات دلجمع دلمدكّار كايتصاوبو ب i-...-en أولّا i-...-an (إِ-...- َنْ أولّا إ-...- ْنْ). متال: irg'azen (إِرْݣازْنْ، رجال). بالنسبة لسميات دلجمع دلمؤنّات أشهر طريقة هيّ ti-...-an (تي-...- َنْ). متال: tirbatan (تيرْباتَنْ، درّيات).
الضماير
تاغماريت فيها ضماير منفاصلة ديال لمفراد ولجمع.
لفعال
لفعال فتاغماريت عندهوم حروف دالزيادة اللي كايمتلو لفرد، لجمع ووجهة النضار. فلجدوال متال ديال التصريف دلفيعل ara (أرا، بالدارجة كتب):
النعوت
النعوت فلغمارية إما ماعندهش حرف لخراني -ø اللي كايميّز لمدكار لواحد، أوّلا -θ (-ث) اللي كايميّز لمؤنات لواحد ولجمع (مدكّار ولّا مؤنّات). لمتال كاين فلجدوال: (*) الطبلة فتاغماريت مدكار وسميتها tayfur (طايْفور)
لمعجم
متال ديال لكلمات اللي كاينين فتاغماريت:
النوامر
كاتستعمل تاغماريت سيستيم ديال النوامر كايشبه لديال لوغات وحدين خرين. لأرقام لوحيدة اللي بقات فلغمارية بلأمازيغية هي yan (يان، واحد) وyat (يات، وحدة). لماباقي دلأرقام (من جوج ونتا/نتي طالع(ة)) جاي من الدارجة.
حب
تصغير|"روميو و جولييت"، رسمة ديال لفنان [[فورد مادوكص براون]] لحب ؤلا لبغو هو واحد لحالة نفسية لي تيحسو بيه بزاف د لخلايق بحال بنادم ولا لحيوان. يقدر يكون لحب ما بين بنادم وحيوان ديالو مثلا، ولا مابين بنادم وبنادم آخر بحال رّاجل معا مراتو ولا لوالدين معا ولادهم.
لحب كيكون مرتابط ب أحاسيس إيجابية بحال السعادة، لإتارة، الرضا على لحياة، و النشوة، و ب أحاسيس سلبية بحال لغيرة، الستريس، لخوف ديال فقدان لحبيب، لكعيان ؤلا لغضب يلا كان حب من طرف واحد، و لحزن على لبعد ؤلا لموت د لحبيب.
على حساب عالم لپسيكولوجيا زيك روبين، لحب الرومانسي كيتميّز ب هاد لحوايج:
عبد الرحيم لهاروشي
عبد الرحيم لهاروشي (كازا، 31 يناير 1944 - 21 غشت 2011) كان سياسي ؤ طبيب ؤ ؤستاد جاميعي مغريبي. كان هو لوزير د صّحة ف لمغريب من 1992 ل 1995، و لوزير ديال التنمية لجتماعية و التضامن من 2004 ل 2006.
لهاروشي قرا الطب ف فرانسا، و كان التخصص ديالو هو لجراحة ديال الدراري الصغار. رجع للمغريب ف 1976 و خدم مدير ف بزاف د الصبيطارات، و ف لكلية ديال الطب و الصيدلة د الدار لبيضا.
1687
1687 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1687 ف لإيرا لعامة ؤ لفترة د بعد لميلاد، نمرة 87 ف لقرن 17، ؤ نمرة 8 ف لعقد ديال عوام 1680.
1687 كيوافق 1098-1099 ف تّقويم لهيجري ؤ 2637 ف تّقويم لأمازيغي ؤ 11687 ف تّقويم لهولوسيني.
فاميلة صوپرانو
تصغير|[[ديڤيد تشييس مول السيرية]] فاميلة صوپرانو (ب نݣليزية The Sopranos) هو مسلسل د دراما وجريمة ميريكاني ألفو ديڤيد تشييس تّعرض مابين 1999 و 2007. كاتدور الأحدات ديالو على راجل د لمافيا الميريكاني لي عندو أصول طاليانية طوني صوپرانو (جيمس ڭاندولفيني)، المسلسل تيعرض الصعوبات لي تيواجهها طوني وهو تيحاول يوازن المتطلبات المتعارضة بين دارو و المافيا لي مترأسها. غالبا ماتتبان هاد المشاكل خلال الجلسات د العلاج مع الطبيبة النفسية جنيفر ملفي (لورين براكو). المسلسل تيضم أفراد أسرة طوني و عشرانو فالمافيا و الأعداء ديالو، أبرز الشخصيات مرات كارميلا (إدي فالكو) و القريب ديالو كريستوفر مولتيسانتي (مايكل إمپيريولي).
وان پيس
المانݣا كاتعاود قصة مونكي د. لوفي، شاب لي ولّات داتو من لاستيك مورا ما كلا واحد فاكية د شيطان. و هو و فرقتو ديال لقراصنة، لمسميين قراصنة دياول تارازا، كايكتاشفو "لخط لعريض" باش يقلبو على احسن كنز، كنز "لوان پيس" باش يولي ماليك د لقراصنة. ف غشت 2020، لمانݣاكا علن بلي لمانݣا قرّب ل كمالتو.
سيدي يعقوب
سيدي يعقوب جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 17054 واحد، على حسب لإحصاء لعام 2014.
الحرب د كردستان د العراق (1974-1975)
حرب كردستان لعراق (1974-1975) هي واحد الحرب ف كردستان لعراق سالات بالربح ديال لعراق. بدات ف عام 1974 و سالات ف 1975 و ربح فيها لعراق مين كان حاكمو حزب لبعث.
تيديلي فطواكة
تيديلي فطواكة جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 12759 واحد، على حسب لإحصاء لعام 2014.
تيمحضيت
تيمحضيت جماعة ترابية قروية كاينة ف إقليم/عمالة إيفران، جهة فاس مكناس، ساكنين فيها 10927 واحد، على حسب لإحصاء لعام 2014.
سريع واد زم
سريع واد زم هي فرقة مغريبية من مدينة واد زم كاتقصر فـ بوطولا 1. كيتكنى اللعابة ديالها بكنية الشوهادا وتأسسات فـ1926. كتلعب فالتيران ديال واد زم البلدي اللي كيهز 10.000 مشجع. الرئيس ديال لفرقة هو أمين نوارة ولمدريب هو منير شبيل. دات هاد الفرقة لبوطولا لوطنية لحتيرافية التانية واحد لمرة.
لكوايرية دلفرقة (2019-2020)
لكوايرية ديال لفرقة فلموسم 2019-2020:
7 دجنبر
7 دجنبر ؤلا نهار 7 شهر 12 هوّا نّهار نمرة 341 من تّقويم لميلادي (342 يلا كان لعام مكبّس). باقين 24 يوم من موراه تال لّخر د لعام.
عبد الواحد مبرور
لحياة ؤ لكاريير
خدا ميتريز ف لّانڭويستيك ف 1989 من كلية د لأداب ؤ لعولوم لإنسانية ف فاس، ؤ ف 1999، خدا دوكتورا د دّولة ف لأداب لفرانساوي من كلية د لأداب ؤ لعولوم لإنسانية ف جامعة بوشعيب دّكالي ف جّديدة. ؤ ولّا رائيس ديال شعبة لفرانساوية ؤ نايب د لعاميد ف نفس لكلية. ؤ ف 2009 ولّا عاميد ديال لكلية. ؤ قبل من داكشي. كان أيضا رائيس ديال رّابطة لمغريبية لفرانساوية. ف 11 فبراير 2021، تعيّن عبد الواحد مبرور مودير ديال لمدرسة لعالية د تّربية و تّكوين لي تابعة ل جامعة بوشعيب دّكالي.
مبرور عضو ف حيزب تّيحاد شّتيراكي ؤ كان فاز ب مقعد ف جماعة جّديدة ف نّتيخابات لمحلية د 2003.
كان ساهم أيضا ف لإصدار ديال أول ديكسيونير داريجة-داريجة ف 2017، لي هوّا "قاموس الدارجة المغربية" لي نشراتو مؤسسة زاڭورة.
أعمال
لؤستاد عبد الواحد مبرور عندو عاداد كبير د لأعمال لأكاديمية، من بينها:
آيت بلال
آيت بلال جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 7597 واحد، على حسب لإحصاء لعام 2014.
1691
1691 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1691 ف لإيرا لعامة ؤ لفترة د بعد لميلاد، نمرة 91 ف لقرن 17، ؤ نمرة 2 ف لعقد ديال عوام 1690.
1691 كيوافق 1102-1103 ف تّقويم لهيجري ؤ 2641 ف تّقويم لأمازيغي ؤ 11691 ف تّقويم لهولوسيني.
فرايلي
تصغير|فرايلي نصراني لفرايلي هوا قايد ديني كاتكون خدمتو هيّا يضبط لمعارف ديال شي دين كينتامي ليه، ؤ يسهر علا تّطبيق ديال طّقوس لمقدسة، ف إطار جماعة ؤلا مؤسسة (بحال كنيسة) لي تابعة ل داك دّين. لفرايلي نوعنما كيلعب دور ديال وسيط مابين بنادم ؤ رّب ؤلا رّبايب ديال دين. لخدمة ؤلا دّور لي كيقوم بيه لفرايلي نقدرو نسميوه تافرايليت. لفرايلي ف بزاف د دّيانات كيكون مورشيد ل نّاس، كيعلمهوم دّين ديالهوم ؤ كيعطيهوم نصايح ؤ إرشادات كيفاش يعيشو حياتهوم، ؤ كيقود طقوس بحال جّواج، لݣنايز، ؤ مناسبات دينية خرين.
لمصطلح د فرايلي يقدر يتخدم علا رّجال د دّين ف أغلبية د دّيانات، مي ف لحالة د لإسلام، لفرايلي كيتسما إمام ؤلا شيخ ؤلا فقيه ؤلا مولّا. ف بزاف د دّيانات، غير دّكور لي كيكون عندهوم لحق يوليو فرايليا، ولاكين شي ديانات، بحال بعض لمداهب ديال لمسيحية كاتسمح ل نّتوات حتا هوما يكونو فرايليات.
ضاية عوا
ضاية عوا جماعة ترابية قروية كاينة ف إقليم/عمالة إيفران، جهة فاس مكناس، ساكنين فيها 9854 واحد، على حسب لإحصاء لعام 2014.
أمسا (سيت أركيولوجي)
أمسا هوّا سيت أركيولوجي ؤ تجمع سكاني صغير قديم، قريب من تطوان، كيرجع تّأسيس ديالو غالبا ل لّخر ديال لقرن سّات قبل لميلاد. لموضع ديال أمسا جا قريب ل لاكوط، علا واد مارتيل، ؤ تّكتاشف ف 2008 من طاراف فرقة د لباحيتين لمغاربا ؤ سّپنيوليين. لأتار لي تّلقاو ف أمسا بحال ف مواضع خرين قراب كيدلو علا تّجارة معا لفينيقيين، ؤ يمكن حتا ستيطان مؤقت من طارافهوم وخا هاد لبلان مامتيقنينش منو لباحيتين. لأوج ديال رّاواج لقتيصادي ف أمسا كان مابين لّخر د لقرن رّابع ؤ لقرن تّالت ق.م.
بحال مواقع خرين حداه، يقدر يرجع لأصل ديال لستيطان د أمسا من طاراف بنادم بشكل مستامر ل لعصر لبرونزي لّخّر. لموضع ديالها يقدر يكون تّستعمل ف تمليح لحوت ف لفترة لقبلرومانية.
ركنية (كورة)
يسار|230px|تصغير|تصويرة ديال اللقطة دلوقيتة ديريكت فاش لفرقة لبيضة-الزرقة غايتيريو ركنية. ركنية أولّا كورنير (بلعربية: ضربة زاوية، بالنݣليزية: Corner kick) هي طريقة ديال لمعاودة داللعب فماطش ديال كورة فاش لبالون كايكون برا التيران فوق خط لݣول بلا مايتماركا بيت، ويكون اللي قاسها آخر مرّة قبل ماتخرج لعّاب ديال لفرقة لمدافعة. التير كايدّار فلقنت ديال التيران اللي قريب للبلاصة اللي خرجات منها لكورة.
فاش كايماركي شي كوايري بيت من ركنية كايعتابرو لحكم بيت قانوني، وكايتسمى بيت أولمپي (بالصبليونية: Olympico).
فاش كاتّعطى
كاتّعطى ركنية فاش كوايري ديال لفرقة لمدافعة كايخرّج لكورة لجيهة خط لݣول ديالهوم. فهاد لقاعدة ماكايهمش واش بلعاني باش تدارت هاد لحالة، يعني متلا ماكايهمش واش لعّاب ديال لفرقة لمهاجمة هو اللي عطا كورة للكوايري ديال لفرقة لمدافعة قبل ماتمشي ليه. هاد لقضية راها طاكتيك مسموح بيه.
كايتعطى كورنير بلاصة لبيت على نفس لفرقة فاش لفرقة كاتماركي على راسها من بعض لمعاودات دلبدية. هادشي داخل فيه إلا شي فرقة مهاجمة ماركات لبيت من ركنية دييالهوم على راسهوم (لݣول ديالهوم). هادو كاملين حالات اللي قليل بزاف فاش كاتطرا.
التير كايدّار فلقنت ديال التيران اللي قريب للبلاصة اللي خرجات منها لكورة. هاد لقنت كايكون بعض لمرّات معلّم بواحد الراية صغيرة.
فاش كاتّنفّد
تصغير|190px|درّي كايشوتي لكورة من ركنية.
لغلاط
180px|تصغير|خاص اللعّاب يشوتي لكورة من مورا مايصفّر لحكم. كاتّعاود ركنية إلا تدارت بكورة كانت كاتحرّك قبل أولّا فبلاصة غالطة.
لكوايرية خاصهوم يشهدّو التيساع اللي مدكور لفوق. إلا دارو بلعاني اللعبة ديال مايقادّوهاش ويديرو اللي كاتنصّ عليه هاد لقاعدة كاتجيب ليهوم تنبيه على لبسالة، ويقدر لحكم يعطي عليها صفرة.
لكوايري اللي كايتعطّل وماكاينفّدش ركنية كايدور فيه لحكم.
إلا لكوايري قاس ديال ركنية مرّة تانية قبل مايقيسها كوايري أخور هادشي كايتعتابر غلط، وكايتعاقب عليه بضربة غلط مانيشانش كاتّعطى للفرقة لمدافعة من لبلاصة اللي طرا فيها لغلط ، من غير إلا كانت لقيسة التانية غلط كبير (متلا داخل فيها التعكال)، ديك الساعات لحكم كايعطي ضربة غلط نيشان للفرقة لمدافعة.
لويزة
لّويزة (سّمية لعلمية Aloysia citrodora) عشبة زهرية أصلها من أمريكا لجانوبية، كاتدار ف أتاي، ؤ دخلوها صّبليونيين ؤلا لبرطقيزيين ل لمغريب. كانت تسمات علا لماليكة د صّبليون ماريا لويزا دي پارما، مرات لماليك كارلوس الرابع د سپانيا.
عبد الله باها
عبد الله باها (تولد ف 1 يناير 1954 ف إيفران لأطلس الصغير، مات ف 7 دجنبر 2014 ف بوزنيقة) سياسي ؤ موهنديس مغريبي، كان داخل مع لحيزب د لعدالة ؤ تنمية. باها كان عضو ف مجلس نّواب د لمغريب، و كان وزير دولة من 2012 ل 2014، ف حوكومة بنكيران لولا. تخرّج من مدراسة لياڤ لحسن تاني.
لموت ديالو
مات عبد الله باها نهار 7 دجنبر 2014 ف كسيدة ديال الطران. على حساب لمصادر، كان باها واقف فوق السكة و كيشوف لبلاصة اللي غرق فيها لبرلماني عبد الله الزايدي، ما فطنش باللي كان طران، حتا ضربو. من مورا التحقيق اللي دارت الدولة، واللي سولات فيه الناس اللي خدامين ف الطران، و دارت فيه تشريح ديال لجتة، كان لخلاصة ديالها هي باللي ما كانتش جريمة، و باللي كانت كسيدة. تا لحزب د لعدالة و التنمية تّافق مع هاد لخلاصة، و قالو باللي هدا "قدر من لأقدار ديال الله".
ويكيپيديا
تصغير|يسار|لّوݣو ديال ويكيپيديا ويكيپيديا هيّا موسوعة رقمية ب بزاف د لّوغات تصاوبات ؤ باقة كتطور كا مشروع ديال تّعاون لمفتوح من قيبال مجتمع ديال لكتّاب لمتطوعين ب ستيعمال نيضام ديال تّحرير مبازي علا ويكي. ويكيپيديا هيّا أكبر ؤ أشهر خدمة مرجعية عامة علا لويب، ؤ هيّا عاوتاني وحدة من سّيتات تّلطاش لأكتر شعبية لي صنفاتها أليكسا تال دابا. لموسوعة كتعرض حصريان محتوى فابور بلا إعلانات تيجارية، ؤ مملوكة ؤ مدعومة من قيبال لمؤسسة د ويكيميديا، لّي هيّا منضمة ماشي ربحية كتّمول أساسا من تّبرعات.
إقليم السمارة
إقليم السمارة (بلأمازيغية: ⵜⴰⵎⵏⴱⴰⴹⵜ ⵏ ⵙⵙⵎⴰⵔⴰ، بالنݣليزية: Essmara Province) هو إقليم من لأقاليم التنين وستين اللي كاينين فلمغريب من مورا التقسيم اللي تدار ف2015. هاد لإقليم كاين ف جيهة العيون الساقية الحمراء ولعاصيمة ديالو هي السمارة. كاينة جماعات حضرية وحدة هي السمارة وجماعات قروية بحال سيدي أحمد لعروسي وجديرية وتيفاريتي. عدد السكان ديال لإقليم على حساب لإحصاء ديال 2014 هو 66,014 مفرقين على 11,614 فاميلة ، ولميساحة ديالو هي 61,760 كم².
ويكيپيديا
بدا سّيت ديال ويكيپيديا ف 15 يناير 2001 ؤ لي بداوه هوما دجيمي ويلز ؤ لاري سانݣر. سانݣر هوّا لي سماه. سمية ويكيپيديا كاتكون من كلمة ويكي ؤ كلمة إينسيكلوپيديا بمعنى موسوعة. ؤ ملي بدات كانت غير ب نݣليزية، ولاكين بزربة بانو نوساخ خرين ب لوغات خرين لي كانو مختالفين ف لمحتوى ؤ طريقة لكتبة ديالهم. دابا كاينين شي 314 ويكيپيديا، ويكيپيديا ديال نݣليزية هيا لكبيرة فيهم وفيها كثر من 6,5 مليون مقال. ف لمجموع ويكيپيديا كاملة فيها شي 55 مليون مقال ب 309 لغة. ف فبراير 2014 ويكيپيديا كان تشافت شي 18 مليار مرة، ب 500 مليون ڤيزيت كل شهر تقريبان.
إقليم السمارة
التقسيم والسكان ديال لإقليم
فإقليم السمارة كاينة جماعة ترابية حضرية وحدة و 5 ديال لجماعات لقروية.
ويكيپيديا
ف مارس 2017، ويكيپيديا فيها كتر من 40 ألف مقال واعر بمعنى مكتوبين مزيان كيتسماو لمقالات لمخيرة ؤ لمقالات لمزيانة لي كاتهضر على مواضيع حيوية. ف 2005 نشرات مجلة نيتشر واحد رّيڤيو كاتقارن فيه مابين 42 مقال ديال صيونص من موسوعة بريطانيكا ؤ موسوعة ويكيپيديا، ؤ لقات بلي دّيقة ديال لمقالات د ويكيپيديا قريبة ل دّيقة ديال بريطانيكا. مجلة د طايمز تاهيا ݣالت بلي سّياسة ديال ويكيپيديا باش تخلي أي واحد يكتب فيها ردات ويكيپيديا أكبر ؤ واقيلا أفضل موسوعة ف لعالام. ؤ هيّا شهادة علا شّوفة ب مدى بعيد ديال دجيمي ويلز.
ف 2018، فيسبوك ؤ يوتيوب علنو بلي غادي يبداو يخدّمو ويكيپيديا باش يعاونو لخدايميا ديالهوم يديتيكتيو لخبارات لمزوّرين. بزاف د سّرابس د أنتيرنيت بحال ݣوݣل ؤ أپليكاصيوات د لپورطابل بحال سيري ف لأيفون، كيعتامدو على ويكيپيديا باش يعطيو معلومات ل لخدايميا ؤلا يجاوبو لأسئلة ديالهوم.
تاريخ
ويكيپيديا بدات ف 2001، كا موسوعة رقمية مبنية على سّيستيم د ويكي لي كان ديجا موجود قبل، ؤ كان لهدف لأصلي ديالها هوا باش تدعم موسوعة د نوپيديا لي كانو بداوها نيت دجيمي ويلز ؤ لاري سانݣر. هاد جّوج كانو لونصاو نوپيديا عام قبل باش تكون موسوعة لي كيكتبوها حرايفيا ف كلا ضومين، بحال بزاف د لموسوعات، ؤ ملي شافو بلي من بعد عام يلاه خرجو منها 13 مقال، قررو باش يديرو ويكيپيديا باش يساهمو فيها خدايميا من أي بلاصة، ؤ يكتبو مقالات لي يقدرو لحرايفيا من بعد يكمّلو عليها. ملي شافو لإقبال لي طرا على ويكيپيديا، قررو باش يردوه لپروجي لأساسي ديالهوم. عام موراها كانت ويكيپيديا وصلات ل 20000 مقال ب 18 لوغة ؤ باقية كاتكبر بشكل سريع.
ف 2003، دجيمي ويلز خلق مؤسسة د ويكيميديا باش تجيري لهاردوير ؤ سّوفتوير لي كاتخدم بيه ويكيپيديا، ؤ يتلقا دّعم لمادي باش لمشروع يستامر. ولاكين تّسيير ديال لموسوعة ؤ لمحتوى ديالها بقا ف يد لخدايميا لعاديين، لي كيتسماو كتاتبيا ؤلا لويكيپيديين، ؤ لي قدرو ف ضرف سنوات يقادّو موسوعة أكبر من أي وحدة دازت ف تّاريخ. لمجتمع د لويكيپيديين كيسيّر راسو ب راسو ؤ كيختار ب لڤوط واحد لݣروپ ديال لخدايميا لي كيوليو عندهوم صلاحيات كبر من لخدايميا لعاديين، ؤ لي كيتسماو لأدامين ؤلا لموديرين ؤلا إمغارن.
بزاف ف لبدية شافو بلي لمشروع د ويكيپيديا كيجيب ضّحك ؤلا ماغاديش يصدق، حيت وخا حافض على شي مبادئ ديال موسوعة تقليدية بحال بلي خاصها تكون شاملة جميع لمجالات لمعرفية ؤ مبنية على روح د لعقلانية، رمات ف لمزبلة أعراف ؤ تقاليد مؤسساتية متداولة، لي كاتݣول بلي موسوعة ماخاص ؤلا مايقدرو يكتبوها غير حرايفيا متخصصين، ؤ مختارين من أحسن لموتقافين ؤ لخوبارا ف لمجال ديالهوم. ف لّخر د 2005، ويكيپيديا ب نّݣليزية كانت وصلات ل 750،000 مقال، ؤ ب كترت ما تداولات لهضرة عليها ف لإعلام، نضمو ليها عاداد كبير د نّاس ؤ ولات كاتّعتابر مرجعية موهيمة ف أنتيرنيت.
من 2006، ب سباب لعاداد لكبير د تّبديلات ف لمقالات، مابقاوش لإمغارن د ويكيپيديا قادرين يسيطرو على لجودة د لمقالات، حيت بزاف د تّبديلات كيكونو فيهوم أخطاء ؤلا تخريبات د لمحتوى. ؤ ديجا ف لعام لي قبل كانت طرات واقيعة ديال دجون سييݣينطالر، لي كان صحافي ؤ مستشار قانوني سابق ديال رّايس لميريكاني دجون كينيدي، ؤ لي تعرّض ل تّشهير ف مواقع معروفة بسباب مقال د ويكيپيديا لي تّاهمو ب لخطأ بلي يقدر يكون قتل رّايس كينيدي. هاد لواقيعة ستدعات تّدخل ديال دجيمي ويلز رايس د لمؤسسة د ويكيميديا براسو باش يحيد لمقال ؤ يمحيه من ليسطوريك ديال ويكيپيديا. بسباب هادشي، لويكيپيديين طوّرو سطراطيجيات جديدة ف لمحاربة د تّخريب ؤ لمراقبة د لمحتوى د لمقالات. من بين هاد سّطراتيجيات، كاينين وسائل تقنية لي كاتسهّل تحياد تّخريبات ب كليك د بوطونة، ؤ سّتيعمال د لبوتات لي تقدر ف بزاف د لحالات تّعرف على تّخريب ؤ تحيدو ؤطوماتيكياً. أول بوت د ويكيپيديا، لي سميتو رامبوت Rambot، كان ديجا تّستعمل من أكتوبر 2002 باش يصاوب 33،832 مقال على لمدون ؤ دّواور د لميريكان.
هاد سّطراتيجيات دارو خدمتهوم، ؤ قدرو ينقصو بزاف ف تّخريبات ؤ لخبارات لمزوّرة. ولاكين كان عندهوم مفعول عكسي على لخدايميا جّداد، حيت لي كيبغيو يبداو يبدّلو ف ويكيپيديا ؤ ماكيعرفوش كيفاش غالباً كيديرو أخطاء ؤ كيتحيدّو تّبديلات ديالهوم، شّي لي ماكيشّجعهومش باش يستامرو. لعاداد د لكتاتبيا ف ويكيپيديا ب نّݣليزية بدا كيتناقص، ؤ داز من 51،000 ف 2007 تال 31،000 ف 2013. ف 2012، لموديرة د مؤسسة ويكيميديا سو ݣاردنر دارت مجهودات باش تحدّ من هاد لموشكيل، ؤ هيّا فاش بانت لبوطونة ديال "شّكر"، لي تخادت من لّايك ؤلا جيم د فيسبوك. ليديتور لمتشاف د ويكيپيديا حتا هوّا بان كا نتيجة د لبحت على حلول ل لموشكيلة د نقصان د لكتاتبيا. هاد ليديتور كيسهّل لكتابة حيت كيبيّن داكشي لي مكتوب كيما غادي يبان مورا مايتصوڤا، ماشي على شكل كوض د ويكي. ف لبدية ليديتور لمتشاف كان كيبان پارضيفّو هوّا لّول، ولاكين لكميونيتي د لويكيپيديين عارضات هادشي ؤ قدرات تفرض على لمؤسسة باش تخليه غير ختيار لي خاص لواحد يكليكي عليه باش يبان.
تيزݣيت
تيزݣيت جماعة ترابية قروية كاينة ف إقليم/عمالة إيفران، جهة فاس مكناس، ساكنين فيها 10693 واحد، على حسب لإحصاء لعام 2014.
ألبيرط أينشطاين
آلبيرط إينشطاين (بلألمانية: Albert Einstein) (14 مارس 1879 - 18 أبريل 1955) عالم د لفيزيك من أصل ألماني (حيًد لجنسية د ألمانيا ملًي دار 16 لعام ) وكانت عندو تا لجنسية د سويسرا ولميريكان.
إينشطاين معروف باللي هو مول نظرية النسبية، ؤ ساهم ف تطوير نضرية د لكوانطا، لي بجوج كيتّعتابرو سّاس د لفيزيك ديال دابا. إينشطاين هو مول لمعادلة د E = mc2، اللي تاتعتابر أشهر معادلة فلعالم.
ف 1921، ربح لجائزة د نوبل د لفيزيك على لأبحات ديالو ف التأتير لكهروشعاوي.
سكانيا
تصغير|يسار|250px|<P ALIGN=center>كاميو ديال سكانيا من 2007.
سكانيا (بالسويدية: Scania) هي شركة سويدية تاتصنع لكاموييات لكبار ، لكيران، و لموطورات الصناعية و لبحرية. تأسسات الشركة ف 1911 و لمقر ديالها كاين ف لمدينة د سوديرطيليي ف لجنوب د سطوكهولم. هي من أكبر الشركات د لكاميويات ف لعالم، تيخدم فيها كتر من 50.000 واحد، و عندها مقرات ف كتر من 100 بلاد.
ف 2006، شرات الشركة د فولكسڤاكن لألمانية سكانيا، و ردّاتها تابعة ليها. السمية د الشركة جاية من منطقة ف السويد (سكوني)، اللي سميتها ب لينݣليزية "سكانيا".
آيت ماجدن
آيت ماجدن جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 17572 واحد، على حسب لإحصاء لعام 2014.
خليل امغرفاوي
خليل امغرفاوي أكاديمي ؤ باحت ؤ كاتب روائي مغريبي. خدام ؤستاد جاميعي ف كلية د لأداب ؤ لعولوم لإنسانية ف جامعة بوشعيب دّكالي ف جّديدة. خليل امغرفاوي عندو ديپلوم د دّراسات لمعمقة DEA من جامعة نانسي 2 ف فرانسا شدو ف 1987، ؤ موراها خدا دوكتورا ف عولوم د لّوغة من نفس لجامعة ف 1993. ؤ هوّا مودير ديال مركز د لّوغات ف كازا، ؤ مستشار إعلامي معا عاداد د لإصدارات ؤ لمجلات، منها "جي إم" لي تابعة ل وزارة شّباب ؤ رّياضة. ؤ كان كيكتب بشكل مداوم ف جورنال ليزيكو.
كان شرف أيضا على لإصدار ديال أول ديكسيونير داريجة-داريجة ف 2017، لي هوّا "قاموس الدارجة المغربية" لي نشراتو مؤسسة زاڭورة، معا عبد الواحد مبرور ؤ عبد الله شكايري.
أعمال
لؤستاد امغرفاوي عندو عاداد كبير د لأبحات ؤ لمنشورات لأكاديمية، ؤ روايات. من بين لإنتاجات ديالو:
ويكيميديا لمغريب
تصغير|يسار|250px|<P ALIGN=center>الشعار د ويكيميديا لمغريب. تصغير|يسار|300px|<P ALIGN=center>أعضاء ويكيميديا لمغريب ف حدث نظموه ف [[لمحمدية ف 2019. ]] تصغير|يسار|300px|<P ALIGN=center>أعضاء ويكيميديا لمغريب ف لمؤتمر ديالهم ف [[إيفران|إفران ف 2023. ]]
8 دجنبر
8 دجنبر ؤلا نهار 8 شهر 12 هوّا نّهار نمرة 342 من تّقويم لميلادي (343 يلا كان لعام مكبّس). باقين 23 يوم من موراه تال لّخر د لعام.
ويكيميديا لمغريب
مجموعة لخدايميا ويكيميديا لمغريب ولاً ويكيميديا لمغريب هي مجموعة د الناس اللي تاتشجع وتعاون التخدام د مشاريع ويكيميديا فلمغريب. لمجموعة رسمية وتاتعتارف بيها لمؤسسة د ويكيميديا فميريكان, اللي هي لمؤسسة اللي تاتسيًر لمشاريع د ويكيميديا كاملة.
تأسسات ويكيميديا لمغريب نهار 6 أكتوبر 2015, وأسسوها رضا بنخضرة واسماعيل زنيبر وأناس السدراتي. لهدف د لمجموعة هو لمعاونة د ݣاع لمشاريع د ويكيميديا اللي هي إما كاينا فلمغريب ولاً عندها علاقة بلمغريب بشكل مباشر ولاً لا. بحال دابا, بزاف د لأعضاء د ويكيميديا لمغريب هوما من الناس اللي تيكتبو فويكيپيديا بالدارجة وتيطوروها باش تكبر.
بني ملال
تصغير|يسار|300 px|منظر بني ملال من الجبال
ويكيميديا لمغريب
الرئيس د ويكيميديا لمغريب د دابا هو رضا بنخضرة.
لأهداف
لهدف لأساسي د ويكيميديا لمغريب هو تساهم فالتنقيح و التحسين و الدعم د لمعرفة والثقافة لحرًة. هادشي تادًيرو بالتطوير د لوسائط لمعرفية خصوصا أي محتويات اللي مصايبة باللغات اللي كاتًهضر فلمغريب بحال الدارجة ولأمازيغية ولعربية ولفرانساوية ولينݣليزية والصبليونية على حساب لحاجة ولمواضيع.
بني ملال
بني ملال (بالأمازيغية: ⴰⵢⵜ ⵎⵍⵍⴰⵍ) هي مدينة مغريبية وعاصمة ديال إقليم بني ملال جات ف جهة بني ملال خنيفرة، بعيدة على مدينة الدار البيضا بـ 210 كلم (إلا شديتي لوطوروط). كيحبسها ف شرق جماعة فم لعنصر، و ف غرب جماعة أولاد امبارك، وف الشمال الشرقي أولاد يعيش وتاغزيرت، وفي الشمال الغربي فم اودي. مساحتها الحضرية كتوصل ل 85% على سهل تادلا واخا كتوسع أحيائها لاخرا على الجبال الأطلسية المتكية على المدينة، بحال أوربيع، بوعشوش، وآيت ورير، ايث تيسليت وعين الغازي. وهي جات بين المدن التاريخية فاس و مراكش.
ويكيميديا لمغريب
لأنشطة
تاتنظم ويكيميديا لمغريب بزاف د لأنشطة فإطار لأهداف ديالها, منها أنشطة تاتعاود, وأنشطة اللي كانت غي فوقت واحد.
بني ملال
كترجع حيوط المدينة لمولاي إسماعيل عام 1688 ، و تا قصبة بل كوش ، ولكين الاغلبية ديال المدينة جديد هي كتعتابر من اهم البايص الاقتصادية فالمنطقة ، خصوصا فالدومينات ديال إنتاج البتروكيماويات و صناعة المنسوجات لي هي العمود الفقري ديال مجتمع الأوسع. المنتجات الزراعية المحلية بحال الليمون والزيتون والكرموس كتدخل للسوق من بني ملال. [بحاجة لمصدر].
ويكيميديا لمغريب
أنشطة اللي دازت
نظمات ويكيميديا لمغريب عدد د لأنشطة اللي كانت فوقت واحد وحضروليها بزاف د الناس. هاد لأنشطة هي:
بني ملال
التاريخ
تسمات المدينة فاللول باسم الإسماعيلية فعام 1688 ، فاش بنى مولاي سماعيل بن الشريف ، السلطان الثاني للعلويين ، حصون تادلا (مازالا كاينا). و قام بنا حتى قصبة رأس العين المعروفة في هاذ المنطقة ، ولي تطل على المدينة كلها و المحيط الزراعي. وهي تصنعات من الحجر و قريبة من نبع عين السردون. كيتعتاقد أن القصبة بناوها باش يحميو هذا الربيع والمنطقة المحيطة بيه. نبع عين السردون اسم أمازيغي او شلحي كيعني عين البغل أو الاصل ديال البغل. في منطقة صومعة كاينا واحد الزاوية كترجع للقرن 16 ، والتي باثا كيستخدم لشغالات الدينية.
نجوى كرم
نجوى كرم هي مومتيلة و موغنية لبنانية. نجوى كرم باعت أول ألبوم ديالها ف 1989، و ف لمجموع تباعو ليها كتر من 50 مليون نسخة ديال لألبومات لغنائية ديالها.
ويكيميديا لمغريب
أنشطة تاتًعاود
تاتنظم ويكيميديا لمغريب بزاف د لأنشطة اللي تاتًعاود, يعني را تدارت وغادي تعاود تًدار. منها:
بني ملال
السمية
سميت مدينة بني ملال اسم متركب من جوج كلمات (بني) لي تعني ولاد و ملال وهو إختصار ديال كلمة اَمْلاَّلْ(amellal) لي كتعني اللون لأبيض بأمازيغية الأطلس المتوسط يعني ولاد اللون لأبيض وكيقصدوا بيها الثلج لي مغطية جبل تاصميظ وجبل أوغنين كانت سمية المدينة شحال هادي داي لي هو لواد داي و لي هو تحريف لكلمة يوادي = اليهودي جقيتاش المدينة كانو يعيشوا فيها ليهود الأمازيغ لمغاربة.
النقل الطرقي
تطورات البنية الطرقية لمدينة بني ملال فاش ربطوها بلوطوروط برشيد - بني ملال وبناوه بينات 2010 و 2015. أهو كيربط بين بني ملال - قصبة تادلة - واد زم - خريبكة - برشيد.
ويكيميديا لمغريب
التقارير
ويكيميديا لمغريب تادّير بزاف د لخدمة كل عام، و تاتخرّج تقرير عمومي يقدر يقراه أي واحد. هادو هوما التقارير اللي خرجاتهم لمجموعة من نهار بدات.
بني ملال
النقل الطرقي
مطار بني ملال هو مطار دولي، كيخدم مدينة بني ملال فجهة بني ملال خنيفرة، المساحة ديالو 170 هكتار، كيتستعمل المطار فالاغلبية ديال الأوقات في رياضة الباراشوت ، حقيتاش الرحلات الجوية فيه قليلة بزاف. عمر المطار بالرواج فاش
إفتتاحوه في سنة 2014، ولكن دابا ولا بحال شي مشلول وقلال فيه المسافرين حقيتاش قلو فيه الرحلات الجوية بزااف. لأن زلات فيه هي رحلة داخلية فطريق مطار محمد الخامس الدولي بكازا لي مخدماه الخطوط الملكية المغربية.
معالم
بني ملال فيها قصبة مصنفة من وزارة التقافة معروفة ب قصبة أولا برج راس العين أولا قصبة بلكوش, و كايسمّيوه الملّاليين "القصر"
إيمليل
إيمليل جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 10351 واحد، على حسب لإحصاء لعام 2014.
ميݣيل دي سيرڤانطيس
ميݣيل دي سيرڤانتس ساڤيدرا (ب الصبنيولية: Miguel de Cervantes Saavedra) كان عسكري و كاتب مسرحي و روائي و شاعر صبنيولي تولد ف ألكالا دي إيناريس، حدا مدريد، الصبنيول، ف 29 شتنبر 1547 (ماشي مأكد). كيتعتابر واحد من الشخصيات المهمة ف الأدب الصبنيولي على المستوى ديال العالم كامل، و تّشهر بزاف ف العالم من بعد ما كتب الرواية المعروفة ديالو "دون كيخوطي دي لا مانتشا" ف عشر سنين مابين 1605 و 1615. هاد الرواية كاتعتابر وحدة من بين أفضل الأعمال الروائية المكتوبة، و بزاف ديال النقاد الأدبيين كيعتابروها هي أول رواية أوروپية و واحدة من بين الأعمال المخيرة ف الأدب العالمي. الصبنيول دارت ليه تكريم كبير من بعد ما دارت تصويرة ديالو على العملة ديال 50 سنتيم. سيرڤانطيس كان عندو تأتير كبير على اللغة الصبنيولية حتى تسمات "اللغة ديال سيرڤانطيس".
السيرة ديالو
تصغير|الإمضاء ديال سيرڤانطيس ب حرف B واخا مشهور بزاف، جزء كبير بزاف من الحياة ديال سيرڤانطيس ما معروفش مزيان. سميتو، الخلفية ديالو، و حتى كيف كان داير هما حوايج اللي ما مأكدينش مزيان. واخا هو كان كيسينيي سميتو على الشكل ديال "Cerbantes"، الرسام ديالو خدّم السمية "Cervantes" و اللي ولات هي السمية الرسمية ديالو. من بعد، سيرڤانطيس خدّم السمية ديال "ساڤيدرا"، سمية ديال واحد الشخص من الفاميلة البعيدة، فعوض "كورطيناس" (السمية ديال مّو) اللي كان من المفروض تكون داخلة ف السمية ديالو على حساب الأعراف ديال التسمية ف الصبنيول.
مجال آخر فيه خلاف هو التوجه الديني ديال سيرڤانطيس. ف القرن 16، بزاف ديال الصبنيول كانو عندهم أسلاف موريسكيين (المسلمين اللي بقاو مور الغزوة ديال ݣرانادا ف 1492) ولا أسلاف من الكونڤيرسوس (اليهود اللي عتانقو الكاطوليكية ف الوقت ديال الطرد ديال اليهود ف 1492). ضونك ما معروفش واش سيرڤانطيس كان كاطوليكي ولا كان واحد من هاد الناس.
كاين قبول دابا على التاريخ ديال الزيادة د سيرڤانطيس، و اللي كيحددوه ف 29 شتنبر، و حتال القرن 18 عاد تعتارف ب شكل رسمي ب ألكالا دي إينارس كا المدينة اللي تزاد فيها سيرڤانطيس. ميݣيل دي سيرڤانطيس هو لولد ديال رودريݣو سيرڤانطيس و ليونور دي كورطيناس. الأصل ديال رودريݣو من كوردوبا (الأندلس) فين الواليد ديالو، خوان دي سيرڤانطيس، كان محامي معروف من أصل يهودي. و الأصل ديالو من جهة مّو مازال ما مأكدش، بلحاق بزاف ديال المؤرخين كيقولو بيلا حتى هي كان أصلها يهودي.
السنوات اللولة
رودريݣو كان ف الأغلبية ديال المرات عليه دين ولا كيقلب على خدمة. و كان كينتاقل دابا و ساعة من دار ل دار. ليونور جات من أرݣاندا ديل ري (Arganda del Rey) و ماتت ف أكتوبر 1593 ملي كانت عندها 73 عام. كانو عندها وراق كيبينو بيلا عندها سبعة د الولاد و كانت مرا قارية. ملي رودريݣو كان ف الحبس من أكتوبر 1553 حتال أبريل 1554، هي اللي تكلفات ب الفاميلة.
الخدمة مع العسكر
ف القرن 19، واحد الباحت كتاشف واحد المدكرة ديال البحت ديال البوليس على ميݣيل دي سيرڤانطيس ب التاريخ ديال 15 شتنبر 1569، اللي كيتّاهموه فيها ب جرح أنطونيو دي سيݣورا. كاين قبول كبير دابا عند المؤرخين بيلا هاد المدكرة هي السباب علاش سيڤانطيس خلّا مدريد.
من بعد رحلة طويلة بزاف، وصل ل روما اللي لقى فيها خدمة بسيطة ف الدار ديال خوليو أكواڤيڤا، سقايفي اللي كان دوّز عام ف مدريد، و تعيّن كاردينال ف 1570. ملي بدات الحرب مابين ڤينيسيا و العتمانيين ف 1570، الصبنيول تّاحدو مع ڤينيسيا ف العصبة المقدسة، تحالف تدار باش يدعم ڤينيسيا ضد العتمانيين. سيرڤانطيس، ملي شاف بيلا المدكرة ديال البحت د البوليس غاتكون ضعافت، قرر يسافر ل ناپولي، اللي ف داك الوقت كانت تابعة ل التاج ديال الأراݣون. القايد العسكري ديال ناپولي كان هو أرڤارو دي ساندي، اللي كان صديق ديال الفاميلة، و اللي من بعد عطا بلاصة ل سيرڤانطيس ف الماركيس ديال سانطا كروز. ف شتنبر 1571، سيرڤانطيس مشا مع الأسطول ديال جون د النمسة، و غلبو العتمانيين ف المعركة ديال ليپانطو.
المسيرة الأدبية ديالو
سيرڤانطيس كيقول بيلا كتب تقريبا 20 مسرحية، من هاد المسرحيات بقاو غير جوج اللي هما "الكونطرا ديال الدزاير"، مسرحية مبنية على الحبس ديالو ف الدزاير، و "الحصار ديال نومانسيا". من غير هادشي، و شي قصايد شعرية، سيرڤانطيس دوّز 20 عام ما نشر فيها والو. ملي جا يكتب "دون كيخوطي"، الهدف ديالو كان هو يتحدى الطريقة ديال الكتابة الراقية و كان باغي يطيّح من القيمة ديال الروايات ديال الفرسان. الاستعمال ديالو ل الوصف ديال الحياة الحقيقة و الاستعمال ديال اللغة ديال ديما كانو حوايج جداد على الناس ف داك الوقت و دغيا ولاو شعبيين.
الأجزاء الجوج ديال "دون كيخوطي" مختالفين ف العمق ديالهم، بلحاق بحال بعضياتهم ف الوضوح و الرياليزم. الجزء اللول كان كوميدي و عجب الناس بزاف. و الجزء التاني كان معقد كتر و فيه تركيز كبير على الشخصيات و على الجانب الفلسفي ف القصة.
كوليرا
تصغير|راجل فيه لكوليرا و نشفلو لجسم ديالو لكوليرا ولا البوݣليب مرضة عدوية دلمسارن، سبابها باكتيرية ضمة الكوليرا. وكايتنقل لبوݣليب لبنادم فاش كاياكل ماكلة ولا يشرب ما موسخ بباكتيرية ضمة الكوليرا، لمديدة طويلة كان و العلاما كايسحابو البوݣليب مايقدر يتكاتر غير فدات بنادم، ولكن رجعو لقاو باللي هاد المرض يقدر يتكاتر حتى فالبلايص المميهين.
1694
1694 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1694 ف لإيرا لعامة ؤ لفترة د بعد لميلاد، نمرة 94 ف لقرن 17، ؤ نمرة 5 ف لعقد ديال عوام 1690.
1694 كيوافق 1105-1106 ف تّقويم لهيجري ؤ 2644 ف تّقويم لأمازيغي ؤ 11694 ف تّقويم لهولوسيني.
بريطانيا
هادي صفحة د التوضيح، كلمة بريطانيا يمكن يكونو عندها سيرتو هاد لمعاني:
ليستة ديال لبلدان علا حساب لميساحة
ليستة ديال لبلدان علا حساب لميساحة هي ليستة ديال لبلدان علا حساب لكبر ديالها من ناحية لمساحة من لكبيرة تال صّغيرة.
مركز|تصغير|600x600بك|خريطة ديال لبلدان لعالام علا حساب لمساحة ديالها
واولى
واولى جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 24790 واحد، على حسب لإحصاء لعام 2014.
1 غشت
1 غشت ؤلا نهار 1 شهر 8 هوّا نّهار نمرة 213 من تّقويم لميلادي (214 يلا كان لعام مكبّس). باقين 152 يوم من موراه تال لّخر د لعام.
كوسوف
لكوسوف  (ب نݣليزية Solar Eclipse) هوّا ضاهرة فلكية كتوقع ملي لأرض كتكون ف ضل ديال لقمر، ؤ هاد لّخّر كيخبي ضّو ديال شّمش، يعني فاش كتكون لأرض ؤ لقمر ؤ شمش ف نفس لخط بهاد تّستيفة.
9 دجنبر
9 دجنبر ؤلا نهار 9 شهر 12 هوّا نّهار نمرة 343 من تّقويم لميلادي (344 يلا كان لعام مكبّس). باقين 22 يوم من موراه تال لّخر د لعام.
الحسين إبوركا
الحسين إبوركا ؤلا دا حماد (ب لأمازيغية : ⵍⵃⵓⵙⴰⵢⵏ ⵉⴱⵓⵔⴽⴰ) تولد فـ1938 ؤ مات فـ3 يوليوز 1999 فمراكش، كان ممتل مغريبي بتاشيلحيت.
حياتو
تزاد الحسين إبوركا عام 1938 بدوار أيت إبراهيم أيوسف أربعاء رسموكة. وبدا ف لفن بالحلاقي ؤ من بعد بالسينما لأمازيغية. تعرف بـ"دا حماد" من دور ديالو ف فيلم "ⴷⴷⴰ ⵃⵎⴰⴷ ⴱⵓⵜⴼⵓⵏⴰⵙⵜ" (كتنطق -دّا حماد بوتفوناست- ب دارجة : دا حماد مول لبقرة).
ريپيرتوار
تعرف الحسين إبوركا بفيلم "بوتفوناست" عام 1990 لي فيه 5 ديال الأجزاء واللي لعب البطولة فيه مع محمد أبعمران. مثل حتا ففيلم موكير عام 1994 قبل مايموت نهار الخميس 03 يوليو 1999.
1696
1696 هوّا عام مكبس ف تّقويم لڭريڭوري بدا نهار لحد ؤ سالا نهار تنين. هوّا لعام نمرة 1696 ف لإيرا لعامة ؤ لفترة د بعد لميلاد، نمرة 96 ف لقرن 17، ؤ نمرة 7 ف لعقد ديال عوام 1690.
1696 كيوافق 1107-1108 ف تّقويم لهيجري ؤ 2646 ف تّقويم لأمازيغي ؤ 11696 ف تّقويم لهولوسيني.
سيدي بوخالف
سيدي بوخالف جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 15625 واحد، على حسب لإحصاء لعام 2014.
لحروف د الداريجة
لحروف د دّاريجة هيا لحروف لّي كاتكتب بيها دّاريجة لي كاتكون عادتن هيّا نيت لحروف د لعربية، معا شي حروف زايدة، ف نّصوص ؤ تّوجيهات ؤ لإشهارات، ؤ شي مرات لحروف لّاتينية ؤ لأرقام بحال ف شّاط، ف لميساجات د تيليفون ؤ لجومال لقصيرة ؤ صّوشل ميديا. لكتابة د دّاريجة بشكل عام كاتعكس تّغيير لي حاصل ف لعقلية د لمغاربا توجاه دّاريجة لمغريبية ؤ دّور ديالها ف تّقافة ؤ لمجتمع.
حيت دّاريجة ماعندهاش معيار د لكتابة لي كولشي متافق عليه، ماكاينش تّيفاق كامل على لحروف د لكتابة، سوا من حيت نّوع (حرف لاتيني ؤلا عربي)، ؤلا تا لكتابة د أصوات محددين.
معجم الدارجة المغربية (بوسلام)
تصغير|معجم الدارجة المغربية ديال [[محمد بن البشير بوسلام|محمد بوسلام]] ف معجم الدارجة المغربية ديال محمد بوسلام هادو هوما لحروف لي تّعتامدو ف لكتابة ديال دّاريجة ب هاد تّرتيب: ا، أَ، آ، أُ، إِ، ب، بٍ (p)، ت، ث، ج، ح، خ، د، ذ، ر، ز، س، ش، ص، ض، ط، ظ، ع، غ، ف، فٍ (v)، ق، ك، كَ (g)، ل، م، ن، ه، و، ي.
النطقان د لحروف
نّوطق ديال لحروف كيقدر يختالف من منطقة ل خرة ف لمغريب، ؤ كيقدر يتشابه شوية معا داريجات ؤلا عاميات خرين بحال ديال دزاير. لقاف متلا كيتّنطق غالبا بحال لقاف لعربية ولاكين ف بعض لمناطق كيتنطق قاف ناشفة بحال لقاف لياماني و كاين اللي كينطقو بحال لهمزة كيما لمصريين و هادي لحالة ديال لفّاسا ولاكين كيتكتب -ق- ب طاريقة موحدة ؤ كولا واحد عندو لحق يقراه كي بغا.
لحروف شّمسية
هيا لحروف لي فاش كاتكون ف لول ديال جّملة ف تّعريف كاتّنطق ب شّدة (ؤ تقدر تّزاد ليها "ال" ديال تّعريف بحال ف لعربية، علا حساب ليتيفاق لمعمول بيه) ؤ هيا نيت لحروف شّمسية ف لعربية ؤ كانزيدو حتا حرف جّيم.
لحروف لݣمرية
لام تّعريف كاتنطق ف هاد لحروف بحال لݣاف ف لݣمرة.
لون صفر
صّفر هوّا لون مابين لّيموني ؤ لْخضر ف سپيكتر ديال ضّو لمتشاف. طّول لموجي ديال لصفر كيكون مابين 570 ؤ 580 نانوميتر.
عبد الله بن عيشة
عبدالله بن عيشة ولا عبدالله بن عائشة، كان أميرال و قرصان و ديپلوماسي مغريبي.
كان سفير د لمغريب ف فرانصا ؤ نݣليز ف لقرن 17. عبدالله مشا ل فرانصا ف 11 نونبر 1698 باش يفاوض واحد تيفاقية. كان كيهضر صبليونية ؤ نݣليزية ب طريقة مطلوقة والاكين لفرانصاوية لا. سفارة ديالو جات من بعد لمجية د فرونصوا پيدو دو سان ؤلون ل لمغريب ف 1689.
بن عيشة طلاقا ب لوي ربعطاش ف 16 فبراير 1699. ستقبلوه مزيان ف باريز ؤ تسارا بزاف د لبلايص. كان طلاقا حتا ب لماليك نݣليزي لي حييدوه جيمس تاني، لي كان ف داك لوقت منفي ف فرانصا، لي كيبان بلي كان كيعرفو من يامات شباب فاش كان مشدود ف نݣليز.
ملي بن عيشة رجع لمغريب، بقاو براوات كيتبادلو معا فرانصا، ؤ سلطان لمغريبي مولاي سماعيل قتارح يعاون جيمس تاني ب لعسكر باش يرجع ل لعرش د نݣليز، بشرط يولي مسلم ولا عل أقل يتحول ل پروطيستانتية.
أمازيغية ليهود
لأمازيغية دليهود (بلأمازيغية: ⵜⴰⵎⴰⵣⵉⵖⵜ ⵏ ⵡⵓⴷⴰⵢⵏ تمازيغت ن وُدايْن، لعبرية: ברברית יהודית برْبَريت يِهوديتْ) هي متغيرات هجينة ديال اللوغة كايهضرو بيها لأمازيغ ليهود بصيفتها لوغة تانية ليهوم فلوسط ولجانوب دلمغريب، ويمكن قبل فالدزاير. لأمازيغية دليهود هي (أولّا كانت) لوغة ديال لتيصال، حيتاش اللوغة اللولة اللي كانو كايهضرو بيها هي لعربية ليهودية. (كانو يهود اللي كايهضرو بلأمازيغية ولاكين ماكانش عندهوم لسان ديالهوم.) الناس اللي كانو كايهضرو بيها هاجرو لإسرائيل فلخمسينات والستينات. هاد اللوغة كانت مفهومة عند لأمازيغ لخرين واخّا هي عامرة بكلمات من لعبرية ولحرف ديال السين s كاينطقوه بالشين š (كيما شي متغيرات ديال الدارجة ليهودية).